AlexejDobrolubov/national_council_slovak_2010 huggingface dataset:
35. schôdza NR SR - 10.deň - A. dopoludnia
Dátum: 2025-06-11
Poslanec: Dubéci, Martin (PS)
Druh vystúpenia: Vystúpenie v rozprave

Teraz príde disharmónia. Nie, nebojte sa, pán predsedajúci, ja budem veľmi krátky. Ospravedlňujem sa, ja som ostal v zápche, tak som tu nebol od začiatku, od začiatku rozpravy. Ale teda ak správne tomu rozumiem, diskutovali sme aj o tej komisii, že aj me o tej komisii. Tak k tomu len chcem povedať pre záznam, že ja som takto tu minulý rok vystupoval a povedal som, že bolo by skvelé, keby sme mali komisiu. A som tu o rok neskôr a vravím, bolo by skvelé, že by sme mali nominovanú tú komisiu a niečo mi vraví, že budem vystupovať aj budúci rok a rok potom, alebo uvidíme ako toto deviate volebné obdobie sa vyvŕbi. To ešte je otázka sama o sebe a nerád by som hovoril znova o tom, že chcem mať tú komisiu. A teda kolegovia, ja to tu len poviem pre záznam, aby o tom bolo jasné. Diskusia je na pozadí na úrovni predsedov poslaneckých klubov a vedenia politických strán a Národnej rady prebiehajú. Zo strany opozície boli ponúknuté mená. Mená, ktoré sa mi zdajú nekontroverzné, ktorým neboli signalizovaná žiadna výhrada. A dokonca boli ponúknuté aj mená toho jedného odborníka alebo dokonca niekoľkých odborníkov, skrátka, ja vám poviem, že ja teda futbal nehrám veľmi dobre, ale tú loptu som teda tak kopol na tú druhú stranu a zdá sa mi, že by ste už mohli ako s ňou niečo robiť. Lebo ja potom komunikujem s pánom podpredsedom Gašparom, komunikujem s pánom predsedom, predsedom výboru pre obranu a bezpečnosť Glückom, ktorých ako od schôdze ku schôdze chodím a, a, a, a prosím ich, že teda poďme s tým niečo robiť a kolegovia stále majú nejakú výhovorku, že prečo sa to nedá. Toto už treba pomenovať naozaj tak ako je. Lopta je na strane koalície. Vy máte väčšinu, toto je proces, ktorý dokážete naozaj spustiť len vy. Z našej strany opozície bola urobená všetka úprimná, dobrá snaha bez toho mimochodom, aby sme z toho robili nejakú politiku pred kamerami, lebo je to proste delikátna, vážna vec. Tak proste mená máte, tak ja prosím, kolegov, už si to akože vyriešte u seba vo svojich kluboch. Prosím, ak sa k tomu chce ako sa mne dostalo nejaké informácie, dokonca znova vyjadrovať určití členovia vlády, ktorí sú možno aj podpredsedami vlády, lebo je to agenda, ktorá ich zaujíma, tak nech sa k tomu vyjadrujú. Ak chcete ako sa mimochodom, však si povedzme rovno čo nám tu ešte vybehlo, vlastne ten zákon meniť. Lebo už aj tom som teda počúval za posledný rok, že dôvod, prečo nechcete nominovať do tej komisie je vlastne ten, že Slovenská informačná služba alebo niektorí politici SMER-u vlastne ten zákon chcú otvoriť a, a tie parametre tej komisie meniť, no tak to potom urobte. Ale prosím, len tu nerobme toto divadlo, že vy ste nenavrhli, my sme nenavrhli, vlastne to chcete, nechcete to. No nechcete to. Ak v niečom táto Národná rada je šampión, tak je to naťahovanie procesov, vytváranie proste nejakých fiktívnych prekážok, ktoré nikam nevedú. Lebo tu keď niečo chceme spraviť, tak to urobíme aj za deň. A keď niečo nechceme spraviť, tak to neurobíme ani za celé volebné obdobie. Ďakujem za pozornosť. (Potlesk.)
33. schôdza NR SR - 10.deň - B. popoludní
Dátum: 2025-04-09
Poslanec: Dubéci, Martin (PS)
Druh vystúpenia: Vystúpenie v rozprave

85-3 A teraz bez srandy ja vám tu poviem takú anekdotu k tomuto a to sa dnes stalo. Dnes sa stalo. Jeden poslanec koaličný, vysoko postavený, nie je tu v miestnosti, nepoviem jeho meno. Keď som ho naháňal s nejakou vecou, tak sa ma spýtal, že Martin, ty si aké znamenie? A že prečo? No lebo ty si taký nástojčivý. Vy v tom PS-ku furt chcete niečo rýchlo. Lebo ja som potreboval jednu vec, ktorú riešime, parlamentnú, urobiť rýchlo. Tak viete, to už sme na tejto úrovni, že tu sú koaliční poslanci prekvapení z toho, že tak veľmi chcete niečo dotiahnuť do konca, že sa vás pýtajú, že aké ste znamenie. Tak ja neviem, že či potrebujeme urobiť vládu, v ktorej budú dostatok, ako neviem vládu Rakov alebo vládu Vodnárov, alebo akože čo tu potrebujeme, že aké, aké hviezdy sa musia stretnúť, kolegovia, aké hviezdy sa musia stretnúť a v akých znameniach musia byť ministri, aby nám, aby nám teda, konečne sme si možno povedali, že keď je to návrh, ktorý je objektívne zlý, ktorý, na ktorý, ktoré mu nikto nefandí, kde sa nenájde jeden človek, ktorý by tu vystúpil, ktorý by povedal, že prečo sa mu nepáči, ktorý by povedal len jeden pozitívny efekt tohto celého, ktorý by povedal, prečo sa nejaké iné alternatívy, ktoré sme navrhli, ktoré sme navrhli jednoducho, ktoré sme tu navrhli a vy na ne vždy vravíte, že to nestačí, že to nedá sa. Tak keď takto v tejto situácii sme, tak ja sa vás len potom spýtam, prečo radšej neurobíme to, čo my odporúčame už dlhšie, zídeme z tej kratšej cesty a moja obľúbená slovenská fráza, zíďme z tej kratšej cesty, jednoducho, prosím, zahlasujte za tento návrh a jednoducho túto daň pošlime, pošlime na večnosť a potom si kľudne sadnime. Tam pôjdu moji kolegovia ekonómovia a ekonómky si s vami sadnúť a poďme vymyslieť nejaký iný spôsob, ako sa to dá celé vyriešiť. Nech sa páči. Ale netvárme sa, prosím, nerobme toto tu divadlo, že je to v poriadku, je to normálne a však nevadí, lebo nevadí, lebo tí ľudia to zaplatia. Tak to si myslím, že, že je jednoducho naozaj hanba Národnej rady. A nakoniec to zakončím s tým, že môžem tu 20 minút rozprávať, ale to, čo ma na tom hnevá najviac, je to, že tu ani m, ani mäkké m nepovedal k tomuto predseda vlády. A vôbec netuším, čo si o tomto myslí, od A po Z v celej tejto rozprave, pričom je to najzásadnejšia otázka, ktorej tu čelíme v tom celom ekonomickom kontexte. Ďakujem veľmi pekne, pán predsedajúci, 20 sekúnd už mi snáď odpustíte. Ďakujem pekne.
33. schôdza NR SR - 10.deň - B. popoludní
Dátum: 2025-04-09
Poslanec: Dubéci, Martin (PS)
Druh vystúpenia: Vystúpenie v rozprave

85. Ďakujem za slovo, pán predsedajúci a pán predsedajúci, ja som počul vo vašom hlase istý smútok z toho, že tu diskutujeme, ale ja by som len chcel poukázať na to, že vraví sa niekedy, že rozprava nemá zmysel, že tu len tak hovoríme o ničom, ale napríklad, pán predsedajúci, váš predchodca predsedajúci pán Danko tu skončil predsedanie a išiel na tlačovú konferenciu a v podstate bol presvedčený tou rozpravou, takže ukazuje sa, že možno tá rozprava má zmysel a myslím si, že sa patrí aj zatlieskať za toto, že teda pán Danko nejaké argumenty si vypočul. (Potlesk.) Ďakujem pekne. Ďakujem pekne. Si musím takto vypýtať potlesk. No, pán minister je financií v Číne, a teda vzhľadom na to, že čo sa deje v svetovej ekonomike a čo sa deje v našej domácej ekonomike verím, že sa ešte aj vráti na Slovensko niekedy z tej Číny. Ja som, dúfam, že pán teda bol tu dlho, pán minister zdravotníctva, takže dúfam, že ešte niekedy príde do pléna vzhľadom na to, čo tu teda počúval. Ale ja som teda veľmi rád, že tu máme teda aj pána ministra školstva, ktorý ako dlhoročný manažér určite chápe tomu, čo sa deje v ekonomike. Ja som rád, že pán podpredseda Žiga, ktorý ako minister hospodárstva určite chápe, čo sa deje v ekonomike a dokonca by som si stavil, stavil by som sa tu s vami, kolegovia, že títo dvaja páni s nami aj súhlasia v tom, čo tu hovoríme. Je tomu tak, ja dokonca som aj v jednej diskusii s pánom Žigom bol minulý týždeň, mal som tú česť s ním diskutovať a zdá sa mi, že dokonca sme našli určité pochopenie. Tak ja sa potom k tomu dostanem na koniec tejto mojej rozpravy, ktorá bude, verím, trvať 20 minút k tomu, že o čom sa tu vlastne bavíme, na čo tu čakáme a poďme teda hlasovať. Ale neuveríte, kolegovia, ja začnem grom tohto návrhu, a to je teda tá samospráva. Poďme úplne na začiatok teda, na tú samosprávu. Ako určite všetci ste si všimli, aj kolegovia koaliční, aj kolegovia opoziční, my chodíme na také regionálne poslanecké výjazdy inšpirované tým, čo ja nemám problém to priznať, inšpirované tým, čo robí aj strana SMER a čo sú tie výjazdové rokovania vlády, tak teda my sme si povedali, že budeme robiť výjazdové rokovanie poslaneckého klubu, kde budeme okrem iného aj kontrolovať to, že čo vlastne vládna koalícia robí a ako sa jej to darí. A ja mám takú kolegyňu na straníckej centrále našej, ktorá toto všetko organizuje a ja ako predseda poslaneckého klubu sa jej vždy tak spýtam a mám taký záujem na tom, aby každý ten výjazd, ktorý sme doteraz mali, ktorý bol teda v Malohonte, na Gemeri, v Rožňave teda sme boli, na Spiši, na Považí a snáď som na nič nezabudol. =====
39. schôdza NR SR - 15.deň - A. dopoludnia
Dátum: 2025-10-01
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Sabo. Ja tiež vítam ten pozmeňujúci návrh. Teda ak ma zaujíma postoj pána predkladateľa k nemu, keďže toto je niečo čo, čo nie je problém z hľadiska sledovaného deklarovaného účelu a zároveň ak teda taká regulácia vôbec bude schválená, tak urobí tú reguláciu primeranejšou. Zníži jej náklady pre dotknuté subjekty. Zníži mieru komplikovania života iným ľuďom, ktorí to nakupujú teda takým, ktorým, ktorým ak teda taká regulácia vôbec bude schválená, tak urobí tú reguláciu primeranejšou, zníži jej náklady pre dotknuté subjekty, zníži mieru komlikovania života iným ľuďom, ktorí to nakupujú, teda takým ktorým nie je úmyslom regulácie to brániť. Takže okrem tej prvotnej diskusie o tom že či na riešenie problému je vhodným nástroj zákaz alebo regulácia. Ktorá by mala byť úplne na začiatku a mala by byť vedená na základe toho, že je niečo podložené dátami. Tak v druhom stupni alebo v druhej etape, je veľmi dôležite aj práve tá debata, že keď už sa štát rozhodne že ide niečo regulovať, tak aby to reguloval primeraným spôsobom a aby do tej regulácie nezahŕňal veci, ktoré nie je do nej nevyhnutné zahŕňať z hľadiska z toho, z hľadiska toho sledovaného účelu a zámeru a zmyslu tej regulácie.
39. schôdza NR SR - 15.deň - A. dopoludnia
Dátum: 2025-10-01
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Szalay, ja vítam, že aj do činnosti parlamentu preniká využívanie umelej inteligencie, však je to všeobecný trend, tak prečo by to v parlamente malo byť iné, ale teda veľmi správne si pána poslanca Ferenčáka upozornil na to, že teda umelá inteligencia môže byť dobrým pomocníkom, ale treba si preverovať tie informácie, ktoré nám poskytuje, lebo niekedy zvykne halucinovať a keď halucinuje v takej ako bežnej komunikácii človeka so svojim Chatom GPT, no tak je to áno, no proste stane sa, ale keď sa to dostane ako zdôvodnenie návrhu zákona, ktorý má zaviesť nejakú reguláciu so závažným dopadom, tak asi by bolo dobré si tie zdroje preverovať a to by ma aj teda zaujímalo vysvetlenie od pána poslanca Ferenčáka teda, akým spôsobom to odôvodnenie vypracoval, lebo naozaj nevidím absolútne nič zlé na tom, ak poslanec pri príprave návrhu zákona a zhromažďovaní si informácií využije aj umelú inteligenciu a zistí si podklady, že kde je akým spôsobom štúdia, ktorá čo hovorí, ale vzhľadom na túto nie úplnú spoľahlivosť umelej inteligencie si to potom treba ako preveriť, že či naozaj tá štúdia to tvrdí a podľa toho, čo hovoril pán poslanec Szalay, tak myslím, že z piatich štúdií na ktoré sa odvoláva pán poslanec Ferenčák presne päť nesedí celkom to, čo Chat GPT alebo teda neviem kto dal do tej, do toho zdôvodnenia, ktoré sa asi premietlo do dôvodovej správy. Tak ako vcelku by ma aj zaujímalo to vysvetlenie zo strany predkladateľa.
39. schôdza NR SR - 14.deň - B. popoludní
Dátum: 2025-09-30
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ja teraz ani neviem, že čo na toto môžem povedať, pán poslanec Lučanský, lebo to že sa vy nestotožňujete s mojim názorom, ako veď ja vám to, ja vám to neberiem, ale použiť ako argument, že budú merať rýchlosť a teda je problém, že aby merali rýchlosť cudzinci? Máte nejaké obavy, že Ukrajinci vám zle namerajú rýchlosť alebo niečo podobné, lebo ... (Prerušenie vystúpenia predsedajúcim.) Žiga, Peter, podpredseda NR SR Pán poslanec Dostál, plat aj pre vás, že keď si to chcete vydiskutovať s pánom poslancom Lučanským, choďte mimo. Tu odpovedajte, respektíve reagujte, ale nepýtajte sa ho. Dostál, Ondrej, poslanec NR SR No áno lebo to má, to má dva aspekty. Cudzinci všeobecne, ale cudzinci takisto môžu byť obyvateľmi miest a obcí, môžu mať trvalý pobyt, môžu mať volebné právo a potom sú to občania Európskej únie, kde tam už je aj ten nejaký moment diskriminácie, ja teraz nehovorím o Policajnom zbore Slovenskej republiky, ale o obecnej, obecnej polícii, že čo tí obecní policajti také robia, lebo naozaj ste spomenuli, že sa teda budú zvyšovať právomoci, a že budú merať rýchlosť a teraz, že, že by nejaký, nejaký cudzinec, ktorý je obecný policajt, ktorý bude mať rovnaké povinnosti ako, ako ten občan Slovenskej republiky, tak, tak že by nejaký problém spôsobil, tak ja snažím sa to pochopiť, veď preto som vystúpil, ako to nebolo úplne štandardné vystúpenie z mojej strany, to bolo také položenie otázky začudovanej a teda skôr som čakal, že vy mi poviete, že v ktorých krajinách je to zakázané, že mi poviete, aké praktické problémy to spôsobí okrem toho, že budete mať divný pocit, keď vás zastaví Ukrajinec a v čom je problém.
39. schôdza NR SR - 14.deň - B. popoludní
Dátum: 2025-09-30
Poslanec: Dostál, Ondrej (SaS)
Druh vystúpenia: Vystúpenie v rozprave

Vážené kolegyne, kolegovia. Rokujeme o návrhu zákona, ktorým sa má zmeniť zákon o obecnej polícii, a ktorým sa má zaviesť, že príslušníkom obecnej polície môže byť iba občan Slovenskej republiky. Mal by som iba jednu veľmi stručnú otázku. Prečo? Lebo mne to nedáva zmysel a teda mohol by som už týmto skončiť, ale keďže si pán predsedajúci musel odskočiť, tak ešte budem chvíľu pokračovať a možno mi teda bude pán poslanec Lučanský ako predkladateľ toho návrhu vedieť odpovedať a doteraz som nebol veľmi úspešný, keď som sa ho na niečo pýtal a obvykle som nedostal ani dnes napríklad odpovede na moje otázky, ale toto ma naozaj takže úprimne zaujíma. Lebo sú zákony, že ten predchádzajúci je úplne rozumiem, prečo ho predkladáte, nesúhlasím s vami a môžme si povedať, vymeniť názory, že prečo si to myslíme a tuto ale okrem toho, že s tým nesúhlasím, ani tomu nerozumiem, že je nejaký problém s tým, že masovo cudzinci sú príslušníkmi obecnej polície a spôsobuje to nejaké problémy? Lebo ja doteraz registrujem skôr problém s tým, že je obtiažne získať dostatok obecných policajtov, že nájsť ľudí, ktorí sú to ochotní, ochotní robiť a zaplatiť ich, vymýšľajú sa pre nich špeciálne fondy na, na dôchodkové poistenie a teraz tu prichádza návrh, ktorého dôsledkom bude, že tých obecných policajtov bude zrejem ešte menej. Tak ja by som teda chcel vedieť, že, že aký problém to je. Lebo vy tu píšete, že navrhovaná úprava ustanovenia má za cieľ reflektovať potrebu posilnenia bezpečnostného charakteru výkonu verejnej moci prostredníctvom obecnej polície ako aj požiadavku na zachovanie osobitného vzťahu príslušníka obecnej polície k Slovenskej republike. Zavedenie podmienky štátneho občianstva Slovenskej republiky ako jednej z kvalifikačných požiadaviek má prispieť k upevneniu verejnej dôvery v bezpečnostné zložky samosprávy a k zamedzeniu prípadných rizík spojených s výkonom tejto funkcie osobami bez väzby na právny poriadok a ústavné zriadenie Slovenskej republiky. Občania iných členských krajín Európskej únie predstavujú podľa vášho názoru nejaký problém? Nejakú bezpečnostnú hrozbu? Neplnia si dobre svoje povinnosti, pokiaľ sú obecnými policajtami? Alebo ja teda neviem, ja nemám tie informácie, ale nejako som sa to nedozvedel ani z vašej dôvodovej správy, že koľko cudzincov pôsobí v obecných políciách na území Slovenskej republiky a aké reálne problémy spôsobuje to, že, že cudzinci môžu byť obecnými policajtami, že vedeli by ste dokumentovať, že, že aké problémy to už spôsobilo? Že ja neviem, nesprávali sa v súlade so zákonmi, nerešpektovali príkazy nadriadených, dopúšťali sa kriminality, neplnili si povinnosti. Že čo je problém, ktorý týmto návrhom zákona riešite? Lebo to je, že zvýšenie posilnenie bezpečnostného charakteru, to sú také všeobecné frázy, ale nič konkrétne sa z toho nevieme dozvedieť, že opakujem tú otázku. Že prečo? Čo je zmyslom tohto návrhu? Čo je problém, ktorý ním riešite?
39. schôdza NR SR - 14.deň - B. popoludní
Dátum: 2025-09-30
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ďakujem, obom pánom poslancom. Netušil som, že máme v parlament toľko milovníkov histórie. Pán poslanec Hazucha, nie, nebolo to tak, že dohody v Jalte predurčili osud celej Európy, tie predurčili osud východnej Európy. Pretože v západných krajinách boli demokratické voľby v ktorých si ľudia mohli vybrať pravicové vlády alebo ľavicové vlády, liberálov alebo konzervatívcov. Mohli byť neutrálni, mohli byť spojencami západu, mohli sa integrovať v rámci rôznych zoskupení, nemuseli ako ste povedali, tí Francúzi vystúpili z vojenskej zložky NATO a nikto zato tam neposlal tanky ako v 1968 poslali tanky do Československa alebo v 1956 do Maďarska a krvavo tam potlačili pokusy či už o reformy alebo revolúcie. Zavraždení Aldo Moro bol kresťansko-demokratický politik, pokiaľ viem, tak ja ne, neviem, nemám žiadnu vedomosť o tom, že by sa usiloval nastoliť komunistický režim v Taliansku, ale teda možno naozaj len slabo ovládam tú históriu. A pán poslanec Malatinec, však ja som spomenul, že Slovensko, fašistické Slovensko bolo medzi tými čo napadli, napadli Poľsko a ja som Slovenské národné povstanie nijako nespochybňoval a Demokratická strana nebola, nebola komunistická. A teda to, že Slovenské národné povstanie nakoniec dopadlo zle, to súviselo aj s tým, že sovietski partizáni tu mali vojenské akcie, ktoré viedli k tomu, že potom sa muselo začať predčasne, lebo Nemci začali obsadzovať Slovensko, čiže mali podiel na to ako sa nakoniec vyvinulo. A problém nie je Slovenské národné povstanie, problém sú kosáky a kladivá, ktoré sú symbolom komunistického režimu, lebo to je za týmto návrhom zákona, nie Slovensko národné povstanie.
12. schôdza NR SR - 10. deň - A. dopoludnia
Dátum: 2024-05-02
Poslanec: Demečko, Dávid (HLAS - SD)
Druh vystúpenia: Vystúpenie v rozprave

85. Vážený pán predsedajúci, zápisnica o výsledku verejného hlasovania o návrhu na odvolanie členov Súdnej rady Slovenskej republiky, ktoré sa konalo 2. mája 2024. Na verejné hlasovanie o návrhu na odvolanie členov Súdnej rady Slovenskej republiky bolo vydaných a poslanci si osobne prevzali 141 hlasovacích lístkov, teda na hlasovaní bolo prítomných 141 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na odvolanie členov Súdnej rady Slovenskej republiky všetci poslanci odovzdali hlasovacie lístky. Zo 141 odovzdaných hlasovacích lístkov boli všetky platné. Podľa platných hlasovacích lístkov overovatelia zistili, že za 1. Andrej Majerník, hlasovalo 78 poslancov, hlasovalo proti 63, zdržalo sa hlasovania 0, 2. Ján Mazák, hlasovalo za 78 poslancov, hlasovalo proti 63, zdržalo sa hlasovania 0. Na odvolanie členov Súdnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní boli z funkcie členov Súdnej rady Slovenskej republiky odvolaní obaja z členov Súdnej rady, odvolaný Andrej Majerník a odvolaný Ján Mazák. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Dubéci, Martin (PS)
Druh vystúpenia: Vystúpenie s faktickou poznámkou

205. Ďakujem za slovo. No, pán poslanec, ste si tak počastovali, že si to zobral niekto osobne, no tak pre ľudí to je osobná vec. Viete, vy sem donesiete, donesiete nejakú teóriu podľa vás, donesiete nejaký zákon a tak si poviete, že poďme o tom diskutovať v piatok, však potom ideme domov, uvidíme svoje rodiny. A sú tu ľudia, ktorých sa to týka. Vy, kto za čo stlačíte gombík, to bude mať dopad na ich život, na to, že či sa tu cítia doma, alebo sa necítia doma. Možno je vám to blbé a to nie je niečo, čo je, že vám to robia naschvál alebo vám chcú urobiť zle, to jednoducho tak je. Aspoň sa s tým vysporiadajte, aspoň naberte toľko odvahu a povedzte potom tým ľuďom do očí, že ja si myslím, že možno nie si rovnocenný človek v tejto spoločnosti. Keď si to myslíte, okej, ale tak aspoň s tým žite. A nie je to len o jednej poslankyni, je to o desiatkach tisícov ľudí, ktorých táto osoba reprezentuje a ktorých hlasy reprezentujeme aj my tu v Národnej rade všetci naprieč spektrom. Prvá poznámka. Druhá poznámka, myslím, že s tou suverenitou, ako to nevravím teraz v zlom, ale tam sa vám toľko konceptov pomiešalo, o jednotnom trhu, o nadradenosti medzinárodných zmlúv a tak ďalej, je to, naozaj že proste to, to by si vyžadovalo kompletne ako separátnu diskusiu, a to vravím v dobrom, že tam podľa mňa to nebolo úplne konceptuálne vyčistené. A potom tá posledná vec, že požehnaná je tá krajina Slovensko, keď môže v piatok v apríli 2025 riešiť Judith Butler proste v pléne Národnej rady. Naozaj že o tomto sa my tu vieme baviť. Lebo, kolegovia, to nie je o tom, že či my sa vieme, či len o niečom baviť, len, len o tých praktických veciach, to hovoríte, ako keby sme ich, všetky tie praktické veci vyriešili. Ako keby to Slovensko – cesty boli poriešené, kataster funguje, clá, to sme tak ako odkopli, to neni problém, ekonomika šľape bomby, a tak sme si už našli čas aj na toto. Veď ale však my tu nemáme vyriešené základné otázky (povedané so smiechom) v tejto krajine, táto krajina nemá smerovanie, ide veľmi zlým smerom, naopak, a my... (Prerušenie vystúpenia časomerom.)
33. schôdza NR SR - 8.deň - A. dopoludnia
Dátum: 2025-04-04
Poslanec: Dubéci, Martin (PS)
Druh vystúpenia: Vystúpenie s faktickou poznámkou

199. Ďakujem kolegom za všetky faktické a skúsim nejako po poradí viac-menej. Pán poslanec Horecký, tak jedna konkrétna vec, ku ktorej, na ktorú to má dopad, je napríklad pri osvojení, na ktoré ukazovala aj pani poslankyňa Plaváková. Naozaj sú rodiny, v ktorých sú proste pár rovnakého pohlavia, kde je tam jedno dieťa, jednoducho neexistuje akýkoľvek spôsob, aby existoval vyjasnenie právnej situácie. Týka sa to detí. Týka sa to ozajstných ľudí, ozajstných rodín. A tu konkrétne dnes ráno vystúpila poslankyňa v tejto veci. Pani poslankyňa Plevíková, tak, viete, ja považujem za neuveriteľné to, že je tu prvá zmena ústavy v tomto volebnom období, predseda vlády to povie ako priorita, dokonca vystúpi na Devíne, zavelí do boja a to sa, naozaj je to, akože chcete povedať, že máte radi slovo normálne, tak toto považujete za normálne, že tu sa nenájde ako jeden poslanec, ktorý by k tomu vystúpil a normálne by to obhájil, povedal by, diskutoval by s nami, však máte, máte, naviac sledujem vaše sociálne siete a tam ste teda veľmi sebavedomí, veľmi kritickí, viete k nám vystupovať. Pani Plevíková, aj vy zvlášť viete teda kadekoho ohodnotiť a kadečo si vyhrabať z jeho histórie, tak možno vy ako spravodajkyňa, ak sa nenahneváte, ja to poviem s láskou a v dobrom, možno pán spravodajca by mohol vystúpiť k tejto veci a oboznámiť plénum, prečo si myslí a bude odporúčať, aby tento návrh schválilo, lebo zatiaľ som počul pána ministra s relatívne krátkym prejavom, našiel som si niečo na internete od pána premiéra a to je tak všetko. Tak možno, možno nabudúce to urobme inak. A teda, pán poslanec Bartek, tak, viete, vy sa v pohlaviach v tejto koalícii zhodnete, naozaj tam je zhoda na pohlaviach medzi vami, a napriek tomu ste sa rozpadávali. Napriek tomu sa rozpadávate. Takže sa nebojte, že či si nebudú schopní kolegovia v opozícii po tom všetkom, čo tu stvárate, nájsť cestu k sebe a sústrediť sa na to, čo je podstatné. Ďakujem pekne. (Potlesk.)